paragraph_text: Famous Blue Raincoat (hr. Poznati kišni mantil) skladba je koju je napisao kantautor i književnik Leonard Cohen. Nalazi se kao šesta pjesma na njegovom trećem albumu iz 1971. Songs of Love and Hate. Pjesma je napisana u obliku pisma. Tekst pjesme govori o ljubavnom trokutu, između pisca, žene koja se zove Jane, i muškarca koji se samo spominje kao "my brother, my killer", (hr. moj brat, moj ubojica).